**ΠΡΟΓΡΑΜΜΑ ΕΔΗΛΩΣΗΣ**

8:00μμ Εναρκτήριοι Χαιρετισμοί του Δημάρχου

8:20μμ Προφορική Εισήγηση

«Μουσική & Ψυχική Υγεία», Δηματάτη Μαρία, MSc, Μουσικός Ψυχολόγος

8:40μμ Προφορική Εισήγηση

Σταύρος Ι. Μπαλογιάννης, Ομοτ. Καθηγητής Νευρολογίας, ΑΠΘ

9:00μμ Ερμηνεία Ελεύθερης Αυτοσχεδιαζόμενης Μουσικής

 Λευτέρης Αγγουριδάκης, Μέλος ΚΟΘ, Κρουστά

 Μαρία Δηματάτη, Πιάνο

*Σύντομα Βιογραφικά*

Η **Μαρία Δηματάτη** ξεκίνησε τα πρώτα μαθήματά της στο κλασικό πιάνο σε πρώιμη ηλικία με δασκάλες την Κ. Αστεριάδου και τη Γ. Παπάζογλου ενώ ολοκλήρωσε τις σπουδές της με τη Δόμνα Ευνουχίδου. Στη συνέχεια αποφοίτησε από το Τμήμα Μουσικών Σπουδών του ΑΠΘ ενώ το ενδιαφέρον της να διερευνήσει την επίδραση της μουσικής στον ανθρώπινο νου και εγκέφαλο την ώθησε να εξειδικευτεί στη Μουσική Ψυχολογία (MSc Music, Mind & Brain, UOL) και να ασχοληθεί με την έρευνα. Έχει δημοσιεύσει επιστημονικά άρθρα και έχει συμμετάσχει ως εισηγήτρια σε παγκόσμια συνέδρια ενώ παραδίδει μαθήματα και διαλέξεις σε Ανώτατα Εκπαιδευτικά Ιδρύ**μ**ατα ως προσκεκλημένη ομιλήτρια στο αντικείμενο της Μουσικής Ψυχολογίας. Επιπλέον, έχει εργαστεί στην Α/θμια και Β/θμια δημόσια και ιδιωτική εκπαίδευση ως διδάσκουσα του μαθήματος Μουσικής ενώ είναι ιδρύτρια του MySpot (Music°Stimulation°Play°Therapy), κέντρου μουσικής εκπαίδευσης και θεραπείας. Έχει εργαστεί στο παρελθόν στην ΕΛΕΠΑΠ Θεσσαλονίκης με παιδιά με αναπτυξιακές ιδιαιτερότητες καθώς επίσης και σε ψυχιατρικές κλινικές και δομές φροντίδας ατόμων τρίτης ηλικίας προσφέροντας συνεδρίες θεραπευτικής μουσικής ενώ την τρέχουσα περίοδο αναπτύσσει και υλοποιεί προγράμματα μουσικής παρέμβασης σε συνεργασία με την Ελληνική Εταιρία Νόσου Alzheimer. Παράλληλα, συνεργάζεται με ιδιωτικά κέντρα ψυχικής υγείας έχοντας ως στόχο τη νοητική και ψυχική ενδυνάμωση στην πρώιμη ηλικία και ευπαθών ομάδων καθώς επίσης και με Ωδεία έχοντας την επιμέλεια μαθητών πιάνου και συντονίζοντας τα μουσικοπαιδαγωγικά τμήματα βρεφών και νηπίων.

Ο **Λευτέρης Αγγουριδάκης** είναι διπλωματούχος κρουστών από το Εθνικό Ωδείο και μέλος της Κρατικής Ορχήστρας Θεσσαλονίκης. Επί σειρά ετών έχει συνεργαστεί με τον πιανίστα Σάκη Παπαδημητρίου και το συγκρότημα «Primavera en Salonico” με τη Σαββίνα Γιαννάτου ενώ υπήρξε μέλος του μουσικού συνόλου “Διοτίμα”. Έχει συμμετάσχει σε ηχογραφήσεις παίζοντας διαφορετικά παραδοσιακά μουσικά όργανα ενώ έχει συγγράψει και εκδώσει τη δική του τεχνική παιξίματος πάνω σε παραδοσιακούς ρυθμούς με τίτλο «Τα Κρουστά στην Ελληνική Παραδοσιακή Μουσική». Επιπλέον, υπήρξε ιδρυτικό μέλος της Ελληνικής Ένωσης για τη Μουσική Εκπαίδευση (ΕΕΜΕ) καθώς επίσης και του Πολιτιστικού Κέντρου Θέρμης. Είναι συντονιστής κύκλων κρουστών σε διάφορες πόλεις της Ελλάδας ενώ διδάσκει κλασικά και παραδοσιακά κρουστά σε Ωδεία. Τα τελευταία χρόνια, επικεντρώνοντας το ενδιαφέρον του στη θεραπευτική ιδιότητα των κρουστών και στη δυναμική του αυτοσχεδιασμού ως μέσο διδασκαλίας και θεραπείας, έχει πραγματοποιήσει τη συγγραφή του βιβλίου με τίτλο «Αναπνοή, Ήχος, Αυτοσχεδιασμός».